**Նաթալի Քելլի** (անգլ.՝ Nathalie Kelley, մարտի 3, 1985(1985-03-03), Լիմա, Պերու), ավստրալիացի դերասանուհի պերուական և արգենտինական արմատներով, առավել հայտնի է «Եռակի ֆորսաժ։ Տոկիոյի դրիֆթ» ֆիլմում Նիլի դերով, ABC-ի «Հետաքննություն ըստ մարմնի» սերիալում Դենի Ալվարեսի դերով և «Lifetime»-ի «Անիրականը» սերիալում Գրեյսի դերով։

Վաղ կյանք
---------

Նաթալի Քելլին ծնվել է 1985 թվականի մարտի 3-ին Լիմայում, Պերու, արգենտինացի հոր և պերուացի մոր ընտանիքում։ Նա տեղափոխվում է Սիդնեյ երբ 2 տարեկան էր։ Վաղ տարիներից նա երազում էր դերասանուհի դառնալ։ Նա սովորել է աղջիկների համար Հյուսիս-Սիդնեյան միջնակարգ դպրոցում (անգլ.՝ North Sydney Girls High School), որը գտնվում էր Սիդնեյի Հյուսիսային Ափում։ 16 տարեկան հասակում նա դառնում է սալսայի պարուհի, որն օգնում է նրան գումար վաստակել և ավարտին հասղնել կրթությունը։ «Միսս Լատինական Ամերիկա» գեղեցկության մրցույթը նրան բերում է այդքան անհրաժեշտ 1000 դոլլարը, որից հետո նա մեկ տարով ընդմիջում է վերցնում և այնուհետև ուղևորվում Բրազիլիա։ Այն, ինչ Քելլին տեսնում է այնտեղ, նրան ստիպում է խուսափել շոու-բիզնեսից և վերադառնալ տուն, որպեսզի շարունակի կրթությունը սոցիալական գիտությունում Նոր Հարավային Ուելսի համալսարանում։ Նա հասարակական աշխատանքներով էր զբաղվում ավստրալիական բնիկ երիտասարդների հետ քաղաքի արվարձանում՝ Ռեդֆերնում։ Այնուհետև տեղափոխվում է Լոս Անջելես և ի վերջո որոշում է դառնալ կինոդերասանուհի։

Կարիերա
-------

2005 թվականին «Կախարդվածները» ֆիլմի պրոդյուսերներ Բրեդ Կերնը, Աարոն Սպելինգը և Դյուկ Վինսենտը մեկ ժամանոց պիլոտային ֆիլմ են ծրագրում «The WB» ընկերության համար, «Ջրահարս» («Mermaid») անվանումով։ Քելլին հրավիրվում է որպես գլխավոր հերոսուհի Նիկի, ջրահարս, ով փրկում է երիտասարդ տղային, ով ընկել էր Մայամիի ափերը։ Ֆիլմը հաջողություն չի ունենում և արդյունքում «The WB» և «UPN» ընկերությունները միավորվում են որպես «The CW»։ Այնուհետև Քելլին նկարահանվում է «Միայնակ աստղ» («Lone Star») և «CSI. Հանցագործության վայր» («CSI: Crime Scene Investigation») սերիալներում։

2006 թվականի հունիսը բեկումնային է հանդիսանում դերասանուհու համար։ Քելլին դեր է ստանում «Եռակի ֆորսաժ։ Տոկիոյի դրիֆթ» («The Fast and the Furious: Tokyo Drift») ֆիլմում, «Ֆորսաժ» ֆիլմաշարի երրորդ մասում։ Ֆիլմում Քելլին խաղում է ավստրալուհի դպրոցականի դերը, ով հաճախում էր ճապոնական դպրոց։ Այդ նույն դերը նա խաղում է ինը տարի անց, «Ֆորսաժ 7» ֆիլմում, արխիվային կադրերի օգտագործմամբ։ Ֆիլմն արժանանում է խառը արձագանքների և ամբողջ աշխարհով հավաքում է ավելի քան $ 158 միլիոն։ 2008 թվականի մարտին Քելլին հայտնվում է ցածրաբյուջե «Կայֆի տակ» («Loaded») քրեական ֆիլմում, Ջեսի Մետկալֆի մասնակցությամբ։ 2011 թվականի մարտին Քելլին փոքրիկ դեր է ստանում «Տար ինձ տուն» («Take Me Home Tonight») ռետրո-կատակերգությունում, որում նկարահանվել են Տոֆեր Գրեյսը, Աննա Ֆերիսը և ավստրալուհի Թերեզա Պալմերը։ Ֆիլմը նկարահանվել է Լոս Անջելեսում, 2007 թվականին, սակայն նրա ռելիզը անհայտ պատճառներով հետաձգվում է Universal Pictures-ի կողմից։ Հաջորդ ամիս Քելլին հայտնվում է գլխավոր հերոսուհու դերում ցածրաբյուջե «Քաղաքային հետաքննություն» («Urban Explorer») սարսափ ֆիլմում, որը պատմում է չորս հոգուց բաղկացած քաղաքային հետաքննիչների մասին, ովքեր ուսումնասիրում են Բեռլինի տակ գտնվող ստորերկրյա աշխարհը։ Ֆիլմը քննադատների կողմից արժանանում է բարեհաճ արձագանքների։

2010 թվականին Քելլին նկարահանվում է Բրունո Մարսի «Just The Way You Are» երգի տեսահոլովակում։

2011 թվականի օգոստոսին Քելլին մշտական դերի պայմանագիր է ստորագրում ABC ընկերության հետ, «Հետաքննություն ըստ մարմնի» («Body of Proof» քրեական դրամայի երկրորդ եթերաշրջանում նկարահանվելու համար։ Քելլին Դենի Ալվարեսի դերով հայտնվում է տասը մասերում և եզրափակիչ «Going Viral Part One» սերիայում։

2012 թվականին Քելլին վամպիր-արքայադստեր դերն է խաղում պուերտոռիկական Baby Rasta & Gringo դուետի «Luna Llena» երգի տեսահոլովակում։ 2014 թվականին նա մշտական դեր է ստանում «Lifetime»-ի «Անիրականը» սերիալում։

Ֆիլմագրություն
--------------

### Ֆիլմեր

| Թվական | Անվանում | Բնօրինակ անվանում | Դեր | Ծանոթագրություն |
| --- | --- | --- | --- | --- |
| 2006 | Եռակի ֆորսաժ։ Տոկիոյի դրիֆթ | *The Fast and the Furious: Tokyo Drift* | Նիլա |  |
| 2008 | Կաֆի տակ | *Loaded* | Էյպրիլ |  |
| 2011 | Տար ինձ տուն | *Take Me Home Tonight* | Բեթ |  |
| 2011 | Քաղաքային հետաքննություն | *Urban Explorer* | Լյուսիա |  |
| 2011 | Կորուսյալ Սեմ | *Losing Sam* | Սեմ | Կարճամետրաժ ֆիլմ |
| 2012 | Վիսենտ Ֆերնանդեզի արկածախնդրությունները | *The Man Who Shook the Hand of Vicente Fernandez* | Էննի |  |
| 2014 | Ինֆիլտրատորներ | *Infiltrators* | Ջին Կրոսս |  |

### Հեռուստատեսություն

| Թվական | Անվանում | Բնօրինակ անվանում | Դեր | Ծանոթագրություն |
| --- | --- | --- | --- | --- |
| 2005 | Ջրահարս | *Mermaid* | Նիկի | պիլոտային |
| 2010 | Միայնակ աստղ | *Lone Star* | Սոֆիա | «Reverse» դրվագ |
| 2011 | C.S.I.. հանցագործության վայր | *CSI: Crime Scene Investigation* | Մոնիկա Գեմբլ | «Hitting for the Cycle» դրվագ |
| 2011-2012 | Հետաքննություն ըստ մարմնի | *Body of Proof* | Դենի Ալվարես | 10 դրվագ |
| 2015 | Անիրականը | *Un-Real* | Գրեյս | մշտական դեր, 10 դրվագ |

### Երաժշտական հոլովակներ

| Թվական | Երգիչ | Երգ | Դեր |
| --- | --- | --- | --- |
| 2010 | Բրունո Մարս | Just the Way You Are | Սիրային հետաքրքրություն |
| 2012 | Baby Rasta և Gringo | Luna Llena | Սիրային հետաքրքրություն |

Ծանոթագրություններ
------------------

1. 1 2  filmportal.de — 2005.
2. 1 2  *Deutsche Nationalbibliothek* Record #1061496708 // Gemeinsame Normdatei (գերմ.) — 2012—2016.
3. 1 2 3  Bodey, Michael (2006 թ․ հունիսի 14). "Kelley in hot seat". NEWS.com.au. Արխիվացված է the original 2008 թ․ ապրիլի 13-ին. Retrieved 2015 թ․ հուլիսի 18.
4. ↑  "Scifi 411 - Upcoming TV Shows". *scifi411.com*. Արխիվացված է the original 2014 թ․ սեպտեմբերի 3-ին. Retrieved 2016 թ․ հունվարի 27. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Body of Proof Review: Outbreak!, *TV Fanatic*, 28 March 2012
6. ↑  Goldberg, Lesley (2013 թ․ նոյեմբերի 4). "'Rules of Engagement,' 'Mad Men' Alums Among 4 Cast in Lifetime's 'Unreal' (Exclusive)". *The Hollywood Reporter*. Retrieved 2014 թ․ փետրվարի 9.

Արտաքին հղումներ
----------------

* Նաթալի Քելլին Internet Movie Database կայքում

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNE: XX4961419 · BNF: 170925225 · GND: 1061496708 · ISNI: 0000000080675438 · LCCN: no2016079072 · NTA: 394583140 · VIAF: 122242760 · WorldCat VIAF: 122242760 |

 |

 |

  

ալի}}